Ny finansiel regulering for fondsmæglerselskaber

Opdatering for april måned 2025

|  |
| --- |
| **OVERBLIK** |
| Temarapport fra Finanstilsynet om aktivt ejerskab: [link](#A)Udsættelse af EU-krav til bæredygtighedsrapportering m.v. i CSRD og CSDDD: [link](#B)ESMA præciserer overgangsregler for consolidated tape providers under MiFIR: [link](#C)Likviditetsberegninger for non-equity under MiFID II/MiFIR: [link](#D) |
| 1. **DANSK REGULERING**
 |
| * 1. **Love**
 |
| (Intet nyt) |
| * 1. **Bekendtgørelser m.v.**
 |
| **Mangler i oplysninger om aktivt ejerskab**Pensionsselskaber og kapitalforvaltere skal være bedre til at oplyse om deres tilgang til aktivt ejerskab. Det konkluderer Finanstilsynet efter at have gennemført en undersøgelse om aktivt ejerskab hos i alt seks virksomheder. Alle virksomhederne i undersøgelsen havde offentliggjort en politik for aktivt ejerskab. Politikkerne kom dog ikke altid omkring de elementer, som lovgivningen kræver.Finanstilsynet har på baggrund af undersøgelsen offentliggjort en god praksis-rapport, som beskriver de væsentligste observationer og Finanstilsynets forventninger til virksomhedernes oplysninger om aktivt ejerskab. (Offentliggjort den 11. april 2025, [link](https://www.finanstilsynet.dk/nyheder-og-presse/nyheder-og-pressemeddelelser/2025/apr/mangler-i-oplysninger-om-aktivt-ejerskab-og-baeredygtighed)) |
| 1. **EU-REGULERING (forordninger)**
 |
| * 1. **Niveau 1**
 |
| **Europa-Parlamentets og Rådets direktiv (EU) 2025/794 af 14. april 2025 om ændring af direktiv (EU) 2022/2464 og (EU) 2024/1760 for så vidt angår de datoer, fra hvilke medlemsstaterne skal anvende visse krav til virksomheders bæredygtighedsrapportering og due diligence**Direktivet ændrer i kravene til virksomheders bæredygtighedsrapportering i henhold til Europa-Parlamentets og Rådets direktiv (EU) 2022/2464 (CSRD) og kravene til due diligence Europa-Parlamentets og Rådets direktiv (EU) 2024/1760 (CSDDD). Ændringerne indebærer en udsættelse af fristerne med to år for bæredygtighedsrapportering i henhold til Årsregnskabsdirektivet (direktiv 2013/34/EU) for de virksomheder, der skal rapportere for regnskabsår, der begynder den 1. januar 2025 eller derefter og den 1. januar 2026 eller derefter. Tilsvarende udsættelse sker for udstedere, der skal rapportere i henhold transparensdirektivet.Derudover udskydes kravene til anvendelse af CSDDD til virksomhedernes due diligence-forpligtelser relateret til bæredygtighed.(Offentliggjort den 16. april 2025, [link](https://eur-lex.europa.eu/legal-content/DA/TXT/?uri=OJ:L_202500794)) |
| * 1. **Niveau 2**
 |
| (Intet nyt) |
| 1. **RETNINGSLINJER FRA ESA’ERNE**
 |
| * 1. **EBA**
 |
| (Intet nyt) |
| * 1. **ESMA**
 |
| **Forberedelse til konsolideret løbende handelsinformation for obligationer - ESMA præciserer nogle aspekter**I anledningen af ændringerne i MiFIR vedrørende consolidated tape providers (CTP) præciserer ESMA: 1. Tidspunktet for ikrafttrædelsen og anvendelsen af de delegerede retsakter vedrørende den konsoliderede løbende handelsinformation og gennemsigtighed.
2. Muligheden for, at ESMA fastsætter en overgangsperiode for den udvalgte og godkendte CTP for obligationer.

(Offentliggjort den 2. april 2025, [link](https://www.esma.europa.eu/press-news/esma-news/preparing-consolidated-tape-provider-bonds-esma-clarifies-some-aspects))**ESMA offentliggør de årlige gennemsigtighedsberegninger for andre instrumenter end aktieinstrumenter og likviditetsdata for obligationer**ESMA har offentliggjort resultaterne af de årlige gennemsigtighedsberegninger for ikke-aktieinstrumenter samt en ny kvartalsvis likviditetsvurdering af obligationer under MiFID II og MiFIR. Gennemsigtighedskravene baseret på resultaterne af de årlige gennemsigtighedsberegninger for andre instrumenter end egenkapitalinstrumenter gælder fra den 2. juni 2025 til 31. maj 2026.Gennemsigtighedskravene for obligationer, der anses for likvide, vil gælde fra den 19. maj til 17. august 2025.(Offentliggjort den 30. april 2025, [link](https://www.esma.europa.eu/press-news/esma-news/esma-publishes-annual-transparency-calculations-non-equity-instruments-and-0)) |

*Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler.* 

*Oversigten er redigeret af advokat Camilla Søborg,* *cas@equitylaw.dk**, tlf. 53500914, som du kan rette henvendelse til, hvis du har kommentarer eller spørgsmål.*



Equity Law Advokatanpartsselskab,CVR-nr. 42512273, Strandvejen 60, DK-2900 Hellerup